Thaduka multicaudata

Thaduka multicaudata er en glansvinge som tilhører underfamilien stjertvinger (Theclinae).  

 Utseende 
En middelsstor stjertvinge. Hver bakvinge har to eller tre korte, krumme stjerter. Oversiden er himmelblå i midten, bredt svart langs kantene. Undersiden er brunspraglete. Larven er ganske flat, nærmest båndformet, grønn, litt hårete, med svarte flekker i for- og bakenden. Hodet er svart, men holdes vanligvis skjult under forkroppen. Puppen er kort og trinn, mørkt brunrød, hårløs.

 Levevis 
Larvene lever på Trewia nudiflora (vortemelkfamilien). De lever sammen med små, røde maur som beskytter dem.

 Utbredelse 
Slekten er utbredt i det sørlige India, Burma, Thailand, Vietnam og Laos.

 Systematisk inndeling 

 sommerfugler (Lepidoptera)
 gruppe / overfamilie dagsommerfugler (Papilionoidea) 
 familie glansvinger (Lycaenidae) 
 delgruppe Lycaeninae (i vid forstand)
 stjertvinger  (Theclinae)
 stamme Arhopalini Bingham, 1907
 slekten Thaduka Moore, 1879 – bare én art:
 Thaduka multicaudata Moore, 1879

 Kilder 
 Saji, K. og Balakrishnan, V., 2011. Thaduka multicaudata Moore, 1878 – Many-tailed Oakblue. I: Kunte, K., Kalesh, S. og Kodandaramaiah, U. (red.) Butterflies of India v. 1.05 Indian Foundation for Butterflies 

 Eksterne lenker 


 Brower, Andrew V. Z. 2007. Thaduka i The Tree of Life Web Project, [http://tolweb.org/ http://tolweb.org 
 www.funet.fi – Thaduka

Kategori:Stjertvinger
Kategori:Sommerfugler formelt beskrevet i 1879
Kategori:Dyr formelt beskrevet av Frederic Moore